Kamu bisa jelasin ke aku soal Czesław Miłosz dalam bahasa jawa?

Czesław Miłosz () inggih punika salah satunggaling sastrawan warnga nagara Polen-Amérika Sarékat ingkang pikantuk Bebungah Nobel Sastra nalika taun 1980.

Piyambakipun miyos wonten ing Šeteniai, Litowen saking kulawarga Polen. Wonten ing jaman alitipun, piyambakipun naté dumunung wonten ing Ruslan antawiws wekdal Revolusi Ruslan 1917. Piyambakipun wiwit nyerat puisi wiwit dados mahasiswa hukum wonten ing Universitas Vilnius antawis taun 1929 dumugi taun 1934. Piyambakipun lajeng pindhah dhateng Warsawa lan kagabung kaliyan sakelompok penyair 'katastropis' ingkang nyerat lan nerbitaken kanthi "tersembunyi" sajak-sajak muram babagan caketipun karisakan donya.

Nalika taun 1944 piyambakipun nolak ndhérék wonten ing Pemberontakan Warsawa.

Nalika bala Nazi nggasak Polen, piyambakipun ndhérék obahan perlawanan bawah tanah. Sasampunipun masa perang, piyambakipun mlebet korps diplomatik Polen (ingkang wekdal punika sami koalisi kaliyan rezim Uni Soviet minangka sekuthu wonten ing ngadhepi Nazi). Dipunpapanaken minangka pejabat konsulat, wiwitan wonten ing Washington, District of Columbia lan lajeng wonten ing Paris. Pungkasanipun, piyambakipun mbelot nalika taun 1951 wekdal kuminisme nguwasani Polen.

Nalika taun 1953 piyambakipun pikantuk Prix Littéraire Européen, penghargaan sastra Éropa.

Miłosz - ingkang nalika kuliah minangka satunggaling simpatisan kiri ingkang gadhah semangat, nanging lajeng kuciwa kaliyan tumindaking Josef Stalin punika - gesang wonten ing pembuwangan, wiwitan wonten ing Paris, lajeng pindhah ing California nalika taun 1960, lan ngajar Sastra Slavia wonten ing Berkeley. Piyambakipun pikantuk kewarganagaraan Amérika Sarékat nalika taun 1970, lan boten naté wangsul malih dhateng Polen dumugi taun 1980, taun nalika piyambakipun pikantuk Penghargaan Nobel babagan Sastra. Piyambakipun pensiun nalika taun 1978 nanging lajeng ngajar wonten ing Berkeley.

Wonten ing taun-taun pungkasanipun, piyambakipun milih netep wonten ing sawijining apartemen wonten ing Warsawa, dumugi tilar donya nalika ngancik yuswa 93 taun nalika taun 2004 ing Kraków. Garwa pisananipun, Janina, tilar donya nalika taun 1986. Garwa angka kalih, Carol, satunggaling sejarahwan miyos ing A.S., tilar donya taun 2003.